สวัสดีค่ะ อยากจะสอบถามคะว่าถ้าเราเลี้ยงแมวไว้1ตัวแล้วไปฉีดวัคซีนพิษสุนัขบ้าทุกปีตามกำหนด แต่น้องชอบเล่นกับเราแล้วชอบงับชอบกัดแบบเป็นรอยข่วนอยู่ตลอด(เลี้ยงน้องระบบปิดนะคะ) แบบนี้ตัวของเจ้าของเองจำเป็นต้องไปฉีดวัคซีนพิษสุนัขบ้าไหมคะ แล้วถ้าเราอยากจะฉีดโดยอาจจะมีความเสี่ยงที่ต่ำสามารถฉีดได้ไหมคะ
สวัสดีค่ะ การสัมผัสที่อาจทำให้เกิดการติดเชื้อโรคพิษสุนัขบ้าขึ้นได้ เช่น ถูกข่วนหรือกัดโดยตรง มีเลือดออกจากแผล สัตว์มาเลียตรงแผลหรือบริเวณเยื่อบุต่างๆเช่นเยื่อบุตา เยื่อบุจมูกหรือเยื่อบุปาก หรือการไปกินเนื้อสัตว์ดิบๆ เป็นต้นจากที่กล่าวมาถ้าถูกแมวกัดหรือข่วนจนมีรอยแผง หรือมีเลือดไหลให้เห็น ควรจะต้องไปฉีดวัคซีนป้องกันพิษสุนัขบ้าร่วมไว้ด้วย เพราะอาจจะไม่สามารถแน่ใจได้ 100% ว่าแมวไม่ได้มีเชื้ออยู่ และเนื่องจากเป็นโรคร้ายแรง การรับวัคซีนป้องกันไว้น่าจะดีกว่าโรคพิษสุนัขบ้าป้องกันได้ด้วยการฉีดวัคซีน 5 เข็ม และมีการกระตุ้นวัคซีนเมื่อถูกกัดซ้ำ การกระตุ้นวัคซีนนั้น ถ้าถูกกัดมาภายใน 6 เดือน จะกระตุ้น 1 เข็ม ถ้าเกิน 6 เดือนกระตุ้น 2 เข็มห่างกัน 3 วัน